Case ID: 1078046
Sentence 4: Bələdiyyənin xx xxx 2019-cu il tarixli 08 saylı qərarı ilə bələdiyyənin xx.xx.2017ci il tarixli qərarı etibarsız hesab edilmiş,həmin qərara əsasən 56,013 torpaq sahəsi ilə bağlı keçirilmiş hərracın nəticələrinin,həmçinin bağlanmış icarə müqavilələrinin və onun əsasında verilmiş hüquqmüəyyənedici sənədlərin etibarsız hesab edilməsi üçün aidiyyatı orqanlara müraciət edilməsi barədə qərar qəbul edilmişdir.56,013 hektar torpaq sahəsi ilə bağlı Azərbaycan Respublikası əmlak Məsələləri Dövlət Komitəsinin yanında hərracların təşkili üzrə X12 ərazi idarəsi tərəfindən xx.xx.2017-ci il tarixdə keçirilmiş hərracdan bələdiyyə üzvlərinin məlumatı olmayıb.Azərbaycan Respublikası Prezidentinin 2003-cü il 23 oktyabr tarixli 972 nömrəli Fərmanı ilə təsdiq edilmiş “Dövlət və bələdiyyə mülkiyyətində olan torpaqların mülkiyyət və ya icarəyə verilməsi ilə bağlı torpaq müsabiqələrinin və hərraclarının keçirilməsi Qaydaları”nın tələblərinə də riayət olunmadığı Azərbaycan Respublikası Əmlak Məsələləri Dövlət Komitəsinin yanında Hərracların Təşkili üzrə Auksion MərkəzininX22 tərəfindən xx.xx.2017-ci il tarixdə keçirilmiş hərrac düzgün keçirilmədiyindən,hesab edirlər ki, hərrac və onun bütün nəticələri ləğv edilməlidir.